**1.1.1.5. Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu, 3. kārta.**

Jautājumi un atbildes.

|  |  |  |
| --- | --- | --- |
| **Nr.p.k** | **Jautājums** | **Atbilde** |
|  | No kura brīža tiek skaitīts, ka finansējuma saņēmējam vismaz reizi gadā, kurš īsteno MK noteikumu 18.3. apakšpunktā minētās atbalstāmās darbības, jāiesniedz Izglītības un zinātnes ministrijai MK noteikumu 13.2. apakšpunktā minētā atbilstošā plāna progresa ziņojums. No plānu saskaņošanas brīža, vai plānu īstenošanas uzsākšanas brīža, vai ir piemērojama cita veida uzskaite?  | Par MK noteikumu 36.punktā noteikto pienākumu vismaz reizi gadā iesniegt Izglītības un zinātnes ministrijai ziņojumu par atbilstošā plāna īstenošanas progresu. Plānots, ka progresa ziņojumu  par iepriekšējo kalendāro gadu iesniedz līdz nākamā gada 31.janvārim. T.i., par 2025.gadā paveikto iesniedz progresa ziņojumu līdz 2026.gada 31.janvārim, par 2026.gadā paveikto iesniedz progresa ziņojumu līdz 2027.gada 31.janvārim u.tml. |
|  | **Kādā veidā projektu pieteikumi jāievada projekta budžetā KP VIS sistēmā,** ja vienas vienības izmaksas aprēķinu metodika vēl ir izstrādes procesā? | "Apvārsnis Eiropa" projekta pieteikuma sagatavošanas izmaksas projekta iesnieguma budžetā norāda izmaksu pozīcijā Nr. 13.1. un izmaksas šobrīd plāno projekta pieteikuma koordinatoram 13 000 EUR un projekta pieteikuma partnerim 7 000 EUR (kā šobrīd ir plānots metodikas projektā un kā ir norādīts 1.1.1.5.pasākuma 3.kārtas MK noteikumu anotācijā).Skaidrojam, ja līdz projektu iesniegumu iesniegšanas brīdim vienkāršoto izmaksu metodika nebūs apstiprināta, projektu iesniegumu atlasē netiks veikta viena programmas "Apvārsnis Eiropa" projekta pieteikuma sagatavošanas izmaksu apmēra pamatotības analīze.Vienlaikus vēršam uzmanību, ka iespējams būs nepieciešami projekta grozījumi, kad metodika būs apstiprināta, aktualizējot likmes atbilstoši apstiprinātajai metodikai. |
|  | Vai ir zināmas programmas Apvārsnis Eiropa apakšprogrammas/uzsaukumi, kas var tikt apstiprināti kā rezultatīvie rādītāji? Iepriekšējā plānošanas periodā 1.1.1.5. pasākumā tāds saraksts no IZM puses bija pieejams. | Rādītājā “ERAF atbalstīti un virs kvalitātes sliekšņa novērtēti programmas “**Apvārsnis Eiropa” un “10.IP projekti”** var tikt ieskaitīti projektu pieteikumi, kas iesniegti:1.pamatprogramma "Apvārsnis Eiropa", ko izveido atbilstoši Eiropas Parlamenta un Padomes 2021. gada 28. aprīļa Regulai (ES) Nr. 2021/695, ar ko izveido pētniecības un inovācijas pamatprogrammu "Apvārsnis Eiropa", nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013 (turpmāk – Regula Nr. 2021/695);2.programma EURATOM, ko izveido atbilstoši Padomes Regulai (Euratom) 2021/765 (2021. gada 10. maijs), ar ko izveido Eiropas Atomenerģijas kopienas pētniecības un mācību programmu 2021.–2025. gadam, kas papildina pētniecības un inovācijas pamatprogrammu “Apvārsnis Eiropa” un atceļ Regulu (Euratom) 2018/1563;3.Eiropas Metroloģijas partnerība, ko izveido atbilstoši Eiropas Parlamenta un Padomes 2021. gada 24. novembra Lēmumam (ES) 2021/2084 par Savienības dalību Eiropas Metroloģijas partnerībā, ko kopīgi īsteno vairākas dalībvalstis;4.Eiropas Augstas veiktspējas datošanas kopuzņēmums (EuroHPC), ko izveido atbilstoši Padomes 2018. gada 28. septembra Regulai (ES) 2018/1488 par Eiropas Augstas veiktspējas datošanas kopuzņēmuma izveidi;5.Eiropas Partnerības, ko izveido atbilstoši Regulai Nr. 2021/695;6.Padomes 2021. gada 19. novembra Regulai (ES) 2021/2085, ar ko izveido kopuzņēmumus pamatprogrammā “Apvārsnis Eiropa” un atceļ Regulas (EK) Nr. 219/2007, (ES) Nr. 557/2014, (ES) Nr. 558/2014, (ES) Nr. 559/2014, (ES) Nr. 560/2014, (ES) Nr. 561/2014 un (ES) Nr. 642/2014;7.Padomes 2023. gada 25. jūlija Regulai (ES) 2023/1782, ar kuru groza Regulu (ES) 2021/2085, ar ko izveido kopuzņēmumus pamatprogrammā “Apvārsnis Eiropa”, attiecībā uz kopuzņēmumu “Mikroshēmas” (Eiropas Savienības Oficiālais Vēstnesis, 2023. gada 18. septembris, Nr. L 229/55);8.10. Ietvara programma. |
|  | Atbilstoši MK noteikumu II sadaļas 16.punktam, vai **finansējuma saņēmējs var īstenot projektu bez sadarbības partnera**, ņemot vērā, ka punktā definēts izvēles variants "vai"? | Atbilstoši [MK noteikumu](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F353866-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju&data=05%7C02%7Civars.greitans%40cfla.gov.lv%7C05863a8105fb4dcf36bc08dd08a31063%7Cc2d02fb61e644741866ff8f5689ca39a%7C0%7C0%7C638676218667589044%7CUnknown%7CTWFpbGZsb3d8eyJFbXB0eU1hcGkiOnRydWUsIlYiOiIwLjAuMDAwMCIsIlAiOiJXaW4zMiIsIkFOIjoiTWFpbCIsIldUIjoyfQ%3D%3D%7C0%7C%7C%7C&sdata=9JJpTJyDmKFUEDeAYSAEmEvIwBkP9fR06Z3DpSEU0iU%3D&reserved=0) Nr.502 10.1.,10.2,10.4,10.5,10.7 un 10.12.apakšpunktā noteiktajiem projekta iesniedzējiem attiecas MK noteikumu 16.puntā noteiktais pirmā teikuma otrā daļa, ka projekts jāīsteno kopā ar sadarbības partneri. MK noteikumu 16.punkta pirmā daļa attiecas uz finansējuma saņēmējiem, kuri projektu īsteno individuāli (MK noteikumu 10.3., 10.6.,10.8, un 10.9. u.t.t.). Savukārt MK noteikumu 16.punktā otrais teikums nosaka, ka,  Finansējuma saņēmējs sadarbības partnerus iesaista 18.1. apakšpunktā minētās atbalstāmās darbības īstenošanai, atbalstāmās darbības īstenošanā, kā arī šo noteikumu [10.7. apakšpunktā](https://likumi.lv/ta/id/353866-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p10.7) minētais finansējuma saņēmējs – sadarbības partnerus Latvijas Universitātes  Matemātikas un informātikas institūtu un Latvijas Universitātes  Literatūras, folkloras un mākslas institūtu šo noteikumu [18.3. apakšpunktā](https://likumi.lv/ta/id/353866-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p18.3) minētās atbalstāmās darbības īstenošanā.  |
|  | Lūgums skaidrot, vai par virs kvalitātes sliekšņu pieteikumu saņemtais atbalsts no Baltic Bonuss programmas, kur atbalsta sniegšanas nosacījums - pieteikumā **ir iesaistīti** Baltijas partneri, nekādā veidā neietekmē to, lai tas tiktu atbalstīts arī šajā ERAF programmā, kur atbalsta sniegšanas nosacījums - par kvalitatīva, virs kvalitātes sliekšņa pieteikuma sagatavošanu nevis par Baltijas partneru iesaisti? | Nē, IZM izstrādātā vienkāršoto izmaksu metodika viena  programmas “Apvārsnis Eiropa” virs kvalitātes sliekšņa novērtēta projekta pieteikuma sagatavošanai paredz, ka atbalstu var saņemt, ja par attiecīgā projekta sagatavošanu iepriekš **nav** **saņemts** Eiropas strukturālo un investīciju fondu vai valsts budžeta finansējums programmas Baltic Bonus ietvaros. Arī MK noteikumu Nr. 502 anotācijā minēts, ka rādītājā var ieskaitīt  tos virs kvalitātes sliekšņa novērtētos programmas "Apvārsnis Eiropa" un programmas 10. IP projektus, par kuru sagatavošanu iepriekš **nav saņemts** Eiropas strukturālo un investīciju fondu  vai valsts budžeta finansējums programmas Baltic Bonus ietvaros.  MK noteikumu Nr. 502 23.punkts arī nosaka, ka finansējuma saņēmējs un sadarbības partneris nodrošina projekta īstenošanas finanšu plūsmas un darbību veidu skaidru nodalīšanu no citu finansējuma saņēmēja un sadarbības partnera darbību finanšu plūsmām un darbību veidiem, tai skaitā nodrošina dubultā finansējuma neiestāšanos un nepārklāšanos ar citiem valsts un ārvalstu finanšu instrumentiem. |
|  | No kura brīža Rādītājus var ieskaitīt kā sasniegtus? | Rādītājs par virs kvalitātes sliekšņa novērtētu programmas "Apvārsnis Eiropa" projektu pieteikumu, kas iesniegts  sākot ar 2021. gada 1. janvāri, par sasniegtu tiek uzskatīts tad, kad finansējuma saņēmējs iesniedz CFLA vienas vienības izmaksu rezultāta pamatojošo dokumentāciju (projekta novērtējuma kopsavilkuma izdruku, kas apliecina projekta pieteikuma virssliekšņa novērtējumu u.c. informāciju atbilstoši vienkāršoto izmaksu metodikā noteiktajam, metodikas projekts vēl ir saskaņošanas procesā), jeb vienlaikus ar vienas vienības izdevumu attiecināšanu par virs kvalitātes sliekšņa novērtētu “Apvārsnis Eiropa” projekta pieteikumu. |
|  | Veidojot projekta pieteikumu KPVIS sistēmā pie Pasākuma definētajām darbībām nav paredzēta atsevišķa darbība "Komunikācijas un vizuālās identitātes prasību nodrošināšanas pasākumi". Vai šajā kārtā arī mums "Komunikācijas un vizuālās identitātes prasību nodrošināšanas pasākumi" jāliek klāt pašiem? | 1115. 3 kārtas pasākumam "Komunikācijas un vizuālās identitātes prasību nodrošināšanas pasākumi" nav pievienota pie definētajām darbībām. Aizpildot projekta iesniegumu obligāti projekta iesniegumā sadaļā "Darbība" pie atbalstāmās darbības aprakstā ir jānorāda kādus publicitātes pasākumus plānots veikt (ievērojot vadlīnijās, MK noteikumos par pasākuma ieviešanu un projekta iesniegumu atlases kritērijā noteikto). Papildu sadaļā “Darbības” aprakstā jānorāda, ka komunikāciju un vizuālās identitātes pasākumi netiks iekļauti attiecināmajās izmaksās, bet tiks finansēti no pašu līdzekļiem.*Vēršam uzmanību, ja tiks noslēgts līgums par projekta realizāciju, tad Jums iesniedzot katru maksājumu pieprasījumu būs pie realizētajam darbībām arī jāsniedz atskaite par publicitātes pasākumiem (ievērojot MK noteikumos noteikto regularitāti).* |
|  | Par vismaz vienu no horizontālā principa “Vienlīdzība, iekļaušana, nediskriminācija un pamattiesību ievērošana”  rādītāju jāuzkrāj dati – ko tas nozīmē un kā izpaužas? | KP VIS sistēmā pie katra maksājumu pieprasījuma tiks sniegta informācija par rādītāja izpildi vai neizpildi. Attiecīgi, tā kā šajā atlasē ir jāparedz vismaz viens “Vienlīdzība, iekļaušana, nediskriminācija un pamattiesību ievērošana” rādītājs, tad KP VIS sistēmā iesniedzot maksājumu pieprasījumu, ir jāiesniedz informācija par šī rādītāja sasniegšanu vai nesasniegšanu. *Papildu būs jāsniedz informācija par katru HP darbību, kura būs norādīta, ka šī HP darbība ir izpildīta. Informāciju par HP darbībām var sniegt pie kārtējā maksājumu pieprasījuma, vai pie noslēguma maksājumu pieprasījuma.* |
|  | Zinātniskā personāla un zinātniski tehniskā personāla skaits un PLE uzskaite – vai MK noteikumu 35.punkts saprotams kā informācijas ievade KP VIS sistēmā pie katra MP, proti, reizi ceturksnī (tik bieži)? | Jā, projekta īstenošanas laikā KP VIS sistēmā iesniedzot kārtējo maksājumu pieprasījumu būs jāiesniedz MK noteikumu 34.punktā norādītie dati, tai skaitā Zinātniskā personāla un zinātniski tehniskā personāla skaits un PLE uzskaite .*Vēršam uzmanību, ka uzkrāto RIS3 rādītāju datu ticamības pārbaudi sadarbības iestāde neveiks (uzkrātie dati ir informatīvi un kalpo nozares vajadzībām).* |
|  | MK noteikumu 13.6. apakšpunkts nosaka sasniedzamo rādītāju: kvalifikācijas celšanas vai sadarbības pasākumos iesaistīto Latvijas zinātnisko institūciju pētnieku skaits. Kā noteikt šo rādītāju, ja projekta īstenošanas laiks ir piemēram 4.5 gadi un aktivitātē jāpiedalās noteikts skaits pētnieku gadā. Reizina šo cilvēku skaitu ar gadiem? | Jā, reizina gadā rezultātu ar 4,5 gadiem. Ņemot vērā, ka līgumus varēs indikatīvi noslēgt 2025.gada 2. ceturksnī, tad 2025. gadā var samazināt rādītāja vērtību, bet vismaz puse rādītāja vērtības jānorāda. Piemēram, ja rādītāja vērtība pēc MK noteikumu 13.6. apakšpunkta ir vismaz 30 pētnieki gadā, tad 30 pētnieki \*4,5 gadi, kopā sanāk vismaz 135 pētnieki uz visu projekta īstenošanas laiku (2025.g. -vismaz 15, 2026., 2027., 2028., 2029.g.- vismaz 30 katrā gadā). |
|  | Ja projekta iesniedzējam ir tikai viena darbība, kas ir atbalsts programmas "Apvārsnis Eiropa" un programmas 10. IP apakšprogrammu konkursos iesniegta un virs kvalitātes sliekšņa novērtēta projekta pieteikuma sagatavošanai, kā to norādīt budžetā? | Projekta iesnieguma budžeta kopsavilkumā, 13.1. budžeta kodā norāda "Apvārsnis Eiropa" projekta pieteikuma sagatavošanas izmaksas, kā vienas vienības izmaksas, attiecīgi kā budžetā iekļauto izmaksu apmēru skaidrojošo informāciju norādīt skaidrojumu:***x ( plānotie projekti) \* summa (koordinators, vai partneris).*** |
|  | Kā tiks kontrolēts sociāli atbildīgs iepirkums, ja projektā ir tikai vienas vienības izmaksas un nav citu izmaksu/darbību? | Ja ir tikai tā viena darbība ar vienkāršotajām izmaksām un nav plānoti iepirkumi vai nav iespēja veikt sociāli atbildīgu publisko iepirkumu, tad šo norāda projekta iesniegumā un neizvēlas attiecīgo HP darbību un iesniedzējs PI plāno un izvēlas tikai tādas HP darbības, kuras var īstenot. Projekta ieviešanas laikā pie kārtējā MP vai noslēguma MP izskatīšanas tiks arī sekots līdzi HP darbību izpildei, un tad arī aģentūra prasīs pārbaudot HP darbību, iesniegt dokumentus, kas apliecinās,  ka  konkrēta HP darbība ir izpildīta, attiecīgi, ja būs sociāli atbildīgs iepirkums, tad norādēm uz to ir jābūt iepirkuma nolikumā vai tehniskajā specifikācijā. |
|  | Ja ir tikai viena darbība un sasniedzams viens rādītājs - virsslieksnī apstiprināti HE pieteikumi, kā izpildīt prasību par 3 vispārīgo un 3 specifisko kritēriju izpildi? | Projekta atlasē ir noteiktas obligātās 3 vispārīgās un 3 specifiskās HP darbības (Atbilstoši Vadlīniju horizontālā principa “Vienlīdzība, iekļaušana, nediskriminācija un pamattiesību ievērošana”(VINPI) īstenošanai un uzraudzībai (2021-2027)” un Finanšu ministrijas metodikā Nr. 3.1“Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam” 6.pielikumānoteiktajam). HP darbības tiek izvēlētas atkarībā no tā, kādu VINPI rādītāju ir plānots sasniegt. Attiecīgi visas HP darbības (3 vispārīgās un 3 specifiskās) pievieno pie vienīgās attiecināmās darbības. Pieņemam, ka pieteikumu gatavošanā tiek plānots iesaistīt personālu, tāpat ir jāveic publicitātes un vizuālās identitātes pasākumi (pat ja izdevumi nav attiecināmi), vai projekta ietvaros ir veikti iepirkumi attiecīgi visām šīm darbībām var piemeklēt kādu HP darbību. *Lūdzam ņemt vērā, ja tiek izvēlēts VINPI 06.3 “Sieviešu skaits atbalsta saņēmēju vidū” Tad HP specifiskā darbība ir pašiem jāizveido sava (ievērojot LM vadlīnijas Vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027)”), un tad attiecīgi no piedāvatājām HP specifiksām darbībām var izvēlēties 2 HP darbības.* |
|  | 1. Vai es pareizi sapratu, ka konsolidācijas grantu īstenošanas ietvaros tapušie kvalitatīvie Apvārsnis Eiropa projektu pieteikumi, kas noteikti kā rezultatīvais rādītajs šajos projektos, nevarēs tikt ieskaitīti 1.1.1.5 3k. projektu rezultatīvo rādītāju izpildē?
2. Bet vai tas nozīmē arī to, ka, ja projekts tiek pieteikts konsolidācijas grantu ietvaros, bet izstrādes laikā tas nav saņēmis finansiālu atbalstu, un nav apstiprināts, bet ir virs sliekšņa, tad arī nedrīkst attiecināt 1115 III kārtas atbalstu, lai pieteikumu uzlabotu?
 | 1. Jā, atbalstu var saņemt un rādītājā 1115 3.k. projektā var ieskaitīt tikai tos projektu pieteikumus, par kuriem iepriekš nav saņemts Eiropas strukturālo un investīciju fondu vai valsts budžeta finansējums programmas Baltic Bonus ietvaros, tai skaitā Atveseļošanas fonda 5.2.1.1. investīcijas ietvaros (konsolidācijas granti).
2. Konsolidācijas grantu ietvaros pieteiktie virssliekšņa projektu pieteikumi nekvalificējas atbalstam 1.1.1.5.pasākuma 3.kārtas ietvaros, lai nodrošinātu dubultfinansējuma neesamību. Sk. iepr. atbildi.
 |
|  | Vai "Sieviešu skaits atbalsta saņēmēju vidū" ir kā HP rādītājs (obligāts)?  | MK noteikumi nenosaka, ka tieši Sieviešu skaits atbalsta saņēmēju vidū ir obligāts, Jūs varat izvēlēties citu atbilstoši HP radītāju (VINPI), MK noteikumi un atlases kritēriji nosaka, ka ir jāpiesaista 1 VINPI rādītājs. |
|  | Ja projektā jāparedz 4,5gadi un jāpabeidz 11.2029., tad projekts būtu jāplāno sākot ar 01.06.2025. Pareizi? | Projektu var uzsākt arī ātrāk un īstenot attiecīgi 4,5 gadus, pabeidzot arī ātrāk. Vienlaikus vēršam uzmanību, ka 4,5 gadi ir indikatīvais projektu īstenošanas laiks, ņemot vērā maksimālo projektu īstenošanas laiku 30.11.2029. un iespējamo vienošanās par projekta īstenošanu noslēgšanas laiku (ind. 2025.g. 2.cet.). |
|  | Vai var iesniegt vairāk projekta pieteikumu, un sasniegt lielāku rezultātu? Un vai tiks saņemta maksa par iesniegtajiem projekta pieteikumiem virs MK noteikumos noteiktā pieteikumu skaita? | MK noteikumu 13.1 nosaka, ka pasākuma trešajā kārtā ir šādi nacionālie rādītāji  - ne mazāk kā 955 programmas "Apvārsnis Eiropa" un programmas 10. IP projektu pieteikumi.  Lūdzam pievērst uzmanību, ka uzsvars MK noteikumos ir  uz "**vismaz … pieteikum**i", tātad ir pieļaujams, ka projekta ietvaros var iesniegt arī vairāk projekta pieteikumus,  ievērojot MK noteikumu nosacījumus, kā arī nosacījumu, lai novērstu dubultā finansējuma riskus. Projekta pieteikumus var iesniegt gan kā vadošais partneris gan kā partneris, un tā ir projekta iesniedzēja izvēle. Jāņem vērā, ka  MK noteikumos noteiktais budžets tika aprēķināts ņemot vērā vienkāršoto izmaksu augstāko likmi (tas, ja iesniedzat, kā vadošais partneris), līdz ar to, ja projekta pieteikumi tiek iesniegti kā partneris, tad Jums izmaksu apmērs par katru pieteikumu  tiks noteikts piemērojot zemāko vienkāršoto izmaksu likmi (attiecīgi arī palielinās iesniegto projektu pieteikumu skaits), galvenais ir ievērot, lai netiek pārsniegts atbalstāmajām darbībām piešķirtais  budžets.*Papildus ierosinām, ka projekta iesniegumā sadaļā Rādītāji pie rādītāja izvēlaties norādīt  sasniegto atbilstoši MK noteikumu 13.1. punktā nosacījumiem par pieteikumu skaitu, un projekta iesnieguma sadaļu Darbības pie darbību apraksta papildināt ar tekstu, ka iesniegto projekta pieteikumu skaits  tiks precizēts projekta noslēgumā.* |